# Kaixomaitia.eus

Kaixomaitia.eus edo Kaixomaitia harreman berriak sortzeko eta jendea ezagutzeko euskal ataria da, sare sozialtzat ere har daiteke. 2007ko otsailaren 14an, San Balentin egun batean, abiatu zen proiektua. 2024ko irailean, proiektuaren sortzaile eta kudeatzaileak, Iñigo Arandiak, ataria ixteko intentzioa erakutsi zuen.

## Funtzionamendua

Webgunean Txateatu eta hitzordu bat lor daiteke, horretarako aurrez bi pertsonek elkarrekiko interesa azaldu behar dute. Webguneak plataformako kide direnen argazkiak eta biografia laburrak erakusten ditu argazki-karrusel baten bidez eta erabiltzaileak «Zirri» (gustuko) edo «Mirri» (ez gustuko) aukeren artean erabaki behar du. Bien artean elkarrekiko baiezkoa badago, txat pribaturako aukera irekitzen da.

## Garapena
### Lehen urratsak

2007ko otsailaren 14an, San Balentin egunean abiatu zen ataria. Webgune hori Botika eta Loturaren artean garatu zuten.

### Bigarren bertsioa

2009an, Loturak bigarren bertsioa garatu zuen.

### Hirugarren bertsioa

2015. urtean Lotura enpresak webgunearen hirugarren bertsioa garatu zuen. Eguneraketa honetan bloga gehitu zioten webguneari eta fokua ireki zuten, harreman ez-hegemonikoei ere lekua uzteko.

### Aplikazioak

2013an Android-erako lehen aplikazioa abiatu zuen Kaixomaitiak. Akting-ek garatu zuen, eta Loturak integratu. 2020an BinarySoulek aplikazio berria garatu zuen.

### Aldaketa

Iñigo Arandiak, proiektuko arduradunak, fase aldaketa iragarri zuen 2024ko irailean. Hamazazpi urteko ibilbidea zuen webguneak ordurako, 20.000 izen emate, hamar milioi orriren bisita... Beste norbaitek proiektua indarrez hartzeko hilabeteko tartea utzi zuen, eta inork hartzen ez badu, ataria betirako itxiko dela adierazi zuen.

## Sariak

* 2016 Buber Sariak - Euskarazko webgune hoberena
* 2016 Enpresarean (Bai euskarari ziurtagiriak antolatutako azoka) - Euskara sustatzeko webgune hoberena

## Lehiaketa

Kontaketa erotikoen lehiaketa antolatu izan du atariak Elkar Argitaletxearekin elkarlanean.
| Edizioa | Urtea | Irabazlea | Lana |
| 1 | 2021 | Karlos Aretxabaleta (Kigali, Ruanda). | Adiorik ez |
| 2 | 2022 | Oihana Iguaran (Villabona-Amasa, Gipuzkoa). | Ostera |
| 3 | 2023 | Haizea Cosgaya (Barakaldo, Bizkaia). | Hats Lurrina |

## Erreferentziak

* ↑ «Kaixomaitia» www.kaixomaitia.eus (Noiz kontsultatua: 2024-09-14).
* ↑ «Kaixomaitia.eus irail amaieran itxiko da, ez badu inork erreleboa hartzen» sustatu.eus (Noiz kontsultatua: 2024-09-14).
* ↑ ««Aldatzeko garaia zen, baina ni ez nengoen horretarako»» Berria 2024-09-13 (Noiz kontsultatua: 2024-09-15).
* ↑ «Iñigo Arandia (kaixomaitia.eus): «Internetek gure harremantzeko moduetan parte nagusi bat hartzen du»» Hala Bedi (Noiz kontsultatua: 2024-09-15).
* ↑ «Kaixomaitia» www.kaixomaitia.eus (Noiz kontsultatua: 2024-09-14).
* 1 2 «Kaixomaitia.eus irail amaieran itxiko da, ez badu inork erreleboa hartzen» sustatu.eus (Noiz kontsultatua: 2024-09-15).
* ↑ Enpresarean. «Enpresarean» Enpresarean (Noiz kontsultatua: 2024-09-14).
* 1 2 Kontaketa erotikoa, Euskadi.eus. (2022-05-12). «Kaixomaitia.eus kontaketa erotikoen lehiaketa 2022» www.euskadi.eus (Noiz kontsultatua: 2024-09-14).
* ↑ «Oihana Iguaran izan da Kaixomaitia.eus Kontaketa Erotikoen II. Lehiaketaren irabazlea ‘Ostera’ izeneko ipuinarekin» KULTUR SHAREA 2022-04-05 (Noiz kontsultatua: 2024-09-14).
* ↑ Haizea Cosgaya Barakaldotarra izan da Kaixomaitia.eus-en Kontaketa Erotikoen lehiaketaren III. edizioaren irabazlea – Kaixomaitia.eus | Bloga |Saltsa badago!. (Noiz kontsultatua: 2024-09-14).

## Kanpo estekak

* Webgune ofiziala

## Ikus, gainera

* Tinder
* Datuak: Q130299958